Útibússtjóraskipti verða hjá Landsbankanum í Ólafsvík um næstu áramót . Brynjólfur Þ. Brynjólfsson , sem stjórnað hefur útibúinu síðustu fimm árin mun þá láta af störfum og við tekur Eysteinn Jónsson . Brynjólfur , sem starfað hefur lengi hjá Landbankanum , er kominn með fullan starfsaldur þótt hann sé aðeins 60 ára . Eysteinn Jónsson er 39 ára gamall , rekstrarverkfræðingur að mennt og hefur nýlokið MBA námi í rekstrarfræðum . Eysteinn hefur starfað hjá Landsbankanum frá árinu 2002 , en var þar áður aðstoðarmaður Guðna Ágústssonar þáverandi landbúnaðarráðherra .